(بدن ءِ بے سمائی ءِ درمان ءُ علاج )
1-گراستگیں بینگ ءَ گوں آپ ءِ ھمرائی ءَ ورگ ءَ بدن ءِ بے سمائی روت دراہ بیت-
 2-فلفلِ سیاہ ءَ گوں آپ ءَ ورگ یا فلفل ءَ گوں کجام تیلے ءَ کہ بہ بیت ھور کنگ ءُ مالِش کنگ ءَ بے سمائی ختم بیت-
 3-عنبر ءَ گوں بادام ءِ تیل ءَ ورگ ءُ جان ءَ چرپ کنگ ءَ چہ بدن ءِ بے سمائی دراہ بیت-
 4-مِسک ءَ ماں گرمیں تیلانی تھا مان کنگ ءُ سِرین ءِ ھڈّ ءَ مُشگ ءُ مالش کنگ ءَ چہ ھمے بیماری دراہ بیت-
5-عاقر قرحا ءَ ساھگ ءُ تیلانی تھا مان کنگ ءَ رند بدن ءِ چرپ کنگ ءَ چہ بے سمائی تمام بیت-
 6-ریوند گوں آپ ءَ اگن ورگ بہ بیت پہ بدن ءِ بے سمائی ءَ سک مفید انت ھمے رنگ ءَ چنا ءِ آرت ءِ لوجگ پہ ھما جاہ ءَ ھم جوان ءُ مفید انت-
 7-گوکی زھرگ گوں کنچتی تیل ءَ یک ماپ ءَ ورگ ءَ چہ بیماری ءِ علاج بیت-
 8-شپتالو ءِ تیل پہ ورگ ءُ چرپ کنگ ءَ مفید انت، ھمے رنگ ءَ زنجبیل ءَ گوں آپاں ورگ پہ ھمے مریض ءَ جوان انت-
 9-پہ ھمے بیماری ءَ اسپنتان ءِ تیل ءِ ورگ ءُ مالش کنگ ءُ زھریں بادام ءِ تیلاں گوں بدل ءِ مالش ءُ چرپ کنگ سک فائدہ مند انت-